Irokeški narodi
Irokeški narodi su porodica severnoameričkih domorodačkih naroda, koji govore jezicima iz irokeške porodice jezika. Pre kontakta sa Evropljanima naseljavali su oblast oko istočnih velikih jezera na teritoriji severoistočnih američkih država Njujork, Pensilvanija, Ohajo i jugoistočnih provincija Kanade, Ontario i Kvebek, a naseljavali su i jugoistočne američke države Virdžiniju, Severnu Karolinu, Južnu Karolinu, Džordžiju i Tenesi.

Klasifikacija 
Irokeški narodi se prema jezicima koji govore dele na:
 I) Severni irokeški narodi 
 A) Jezerski Irokezi
 Irokeška konfederacija (Hodinošoni) i Saskvehanok
 1) Irokezi (Irokeška konfederacija, Hodinošoni) narod
 Seneka-Kajuga plemena
 Seneka pleme
 Kajuga pleme
 Onadaga pleme
 Onajda-Mohok plemena
 Onajda pleme
 Mohok (Mohak) pleme
 Taskarora pleme
 2) Saskvehanok (Saskvehana) narod
 Huronski narodi
 3) Vendot (Vajandot)
 Huroni (Atinvanvantin)
 Petuni (Tionontati)
 4) Venro (Venrohronon)
 5) Neutral
 6) Iri
 B) Taskarora-Notovej
 7) Taskarora (veći deo se priključio Irokeškoj konfederaciji)
 8) Notovej
 9) Meherin
 C) Sen Lorenski Irokezi
 10) Sen Lorenski Irokezi
 II) Južni irokeški narodi
 11) Čiroki

Istorija 
U toku dabrovih ratova 1649. Irokezi (Hodinošoni) su proterali Hurone i Petune iz njihovih domovina u blizini jezera Iri. Preživeli su otišli daleko na sever, gde su se ujedinili u jedan narod, Vendot.

Između 1650. i 1655. Neutrali, Venroi i Iri su jedni za drugim uništeni. Prema istorijskim jezuitskim spisima, Venroi su 1640-42 imali tri sela između Bufala i Ročestera. O Saskvehanocima, Neutralima i Irijima postoji veoma malo istorijskih dokumenata. Saskvehanoci i Iri su bili vojno snažni narodi. Ove narode su Huroni nazivali Ativandaronk, što znači, oni koji razumeju jezik.

Do 1660. jedino su Irokezi i Saskvehanoci ostali ne poraženi. Dok su ostali irokeški narodi proterani iz svojih zemalja, nakon čega su ujedinjavanjem stvorili nove narode, kao što je slučaj sa Huronima i Petunima koji su se ujedinili u narod Vendot ili su se utopili u druge narode.

Reference

Literatura =